《去嘉祥作》
清代·孙理

官贫橐装轻，仆夫候旦发。推挽出南城，旷然眼界豁。

如彼拚飞鸟，饮啄樊笼脱。清明景气和，原草青青茁。

驱车即往路，回首忽如失。迟迟闾阎间，历历忆前日。

川原旱潦忧，经营志未毕。尸素愧清时，字人有何术。

作者简介：孙理，字此堂，长沙人。乾隆庚辰举人，历官山东嘉祥知县。有《柳简堂存稿》。